
TEXTE ADOPTATE
 
[bookmark: TA_Heading][bookmark: TANumber]P9_TA(2024)0162
[bookmark: title][bookmark: Etoiles]Subscrierea de noi acțiuni de către Uniune în capitalul BERD și modificarea Acordului privind înființarea BERD
[bookmark: DocNumber]
[bookmark: Commission]Comisia pentru afaceri economice și monetare
[bookmark: PE]PE760.694
[bookmark: Sujet][bookmark: References]Rezoluția legislativă a Parlamentului European din 14 martie 2024 referitoare la propunerea de decizie a Parlamentului European și a Consiliului privind subscrierea de noi acțiuni de către Uniunea Europeană în capitalul Băncii Europene pentru Reconstrucție și Dezvoltare (BERD) și de modificare a Acordului privind înființarea BERD în ceea ce privește extinderea domeniului de aplicare geografic al operațiunilor BERD la Africa Subsahariană și Irak în mod limitat și progresiv și eliminarea limitării statutare a capitalului privind operațiunile curente (COM(2024)0042 – C9-0009/2024 – 2024/0019(COD))
(Procedura legislativă ordinară: prima lectură)
[bookmark: TextBodyBegin]Parlamentul European,
–	având în vedere propunerea Comisiei prezentată Parlamentului European și Consiliului (COM(2024)0042),
–	având în vedere articolul 294 alineatul (2) și articolul 212 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0009/2024),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere angajamentul reprezentantului Consiliului, exprimat în scrisoarea din 28 februarie 2024, de a aproba poziția Parlamentului European în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolele 59 și 163 din Regulamentul său de procedură,
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
[bookmark: _GoBack]3.	încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.


P9_TC1-COD(2024)0019
Poziția Parlamentului European adoptată în primă lectură la 14 martie 2024 în vederea adoptării Deciziei (UE) 2024/... a Parlamentului European și a Consiliului privind subscrierea de noi acțiuni de către Uniunea Europeană în capitalul Băncii Europene pentru Reconstrucție și Dezvoltare (BERD) și de modificare a Acordului privind înființarea BERD în ceea ce privește extinderea ariei geografice de acoperire a operațiunilor BERD la Africa Subsahariană și Irak și eliminarea limitării statutare a capitalului privind operațiunile curente
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Decizia (UE) 2024/1246.)

